open-index/open-wikipedia-markdown huggingface dataset:
இந்தியா-மத்திய கிழக்கு- ஐரோப்பா பொருளாதார வழித்தடம்

**இந்தியா-மத்திய கிழக்கு- ஐரோப்பா பொருளாதார வழித்தடம்** (*India-Middle East-Europe Economic Corridor* (**IMEC**), ஆசியாவையும், ஐரோப்பாவையும்  மத்திய கிழக்கு மற்றும் மத்தியத் தரைக்கடல் வழியாக இணைக்கும் பொருளாதார வழித்தடம் ஆகும். இத்திட்டத்தை 2023-இல் முதன்முதலில் இந்தியா முன்மொழிந்தது.

9 மற்றும் 09 செப்டம்பர் 2023 அன்று புது தில்லியில் நடைபெற்ற ஜி-20 மாநாட்டில்  இந்தியா, மத்திய கிழக்கு, ஐரோப்பிய நாடுகளை கடல், இரயில், சாலை வழியாக இணைக்கும்  6,000 கிலோ மீட்டர் நீளம் கொண்ட இப்பொருளாதார வழித்தடத்திற்கான திட்டம் அறிவிக்கப்பட்டது. இந்த திட்டத்திற்கான புரிந்துணர்வு ஒப்பந்தம் இந்தியா, அமெரிக்கா, சவுதி அரேபியா, ஐக்கிய அரபு அமீரகம், ஐரோப்பிய ஒன்றியம், ஜெர்மனி, பிரான்ஸ், இத்தாலி நாடுகள் 10 செப்டம்பர் 2023 அன்று கையெழுத்திட்டது.

புதிய பொருளாதார வழித்தடத்தில் இருபுறமும் மின்சாரம், தொலைத்தொடர்பு கேபிள்கள் பதிக்கப்படும். அதோடு ஹைட்ரஜன் கொண்டு செல்ல இராட்சத குழாய்களும் பதிக்கப்படும். இந்த திட்டத்தால் இந்தியா, மத்திய கிழக்கு, ஐரோப்பியநாடுகளின் பொருளாதாரம் பெருமளவில் வளர்ச்சி அடையும். இலட்சக்கணக்கான மக்களுக்கு வேலைவாய்ப்பு கிடைக்கும். சுற்றுச்சூழல் பாதுகாக்கப்படும்.

## விமர்சனங்கள்
இவ்வழித்தடம்  துருக்கி வழியாக செல்லாத காரணத்தால், செப்டம்பர் 2023-இல் துருக்கி அதிபர் ரசிப் தைய்யிப் எர்டோகன் இத்திட்டத்தை விமர்சித்ததுடன், பாரசீக வளைகுடாவை ஐரோப்பாப்பாவை ஐக்கிய அரபு அமீரகம், கத்தார், ஈராக், துருக்கி வழியாக இணைக்கும் புதிய பொருளாதார வழித்தடத் திட்டத்தை அறிவித்தார்.

## மேற்கோள்கள்

பகுப்பு:வணிகப் பாதைகள்
பொருளாதார வழித்தடங்கள்
பகுப்பு:பன்னாட்டுப் போக்குவரத்து வழித்தடங்கள்
விமல் குமார் சோர்டியா

**விமல் குமார் சோர்டியா** (*Vimal Kumar Chordia*) இந்தியாவைச் சேர்ந்த ஓர் அரசியல்வாதியாவார். 1924 ஆம் ஆண்டு அக்டோபர் மாதம் 15 ஆம் தேதியன்று இவர் பிறந்தார். மாநிலங்களவை உறுப்பினராக இருந்த ஓர் அரசியல்வாதியாக இவர் அறியப்படுகிறார். 1952 ஆம் ஆண்டு முதல் 1957 ஆம் ஆண்டு வரை மத்திய பாரத சட்டமன்ற உறுப்பினராகவும், 1957 ஆம் ஆண்டு முதல் 1962 ஆம் ஆண்டு வரை மத்தியப் பிரதேச சட்டமன்ற உறுப்பினராகவும் இருந்தார். சோர்டியா பாரதிய சன சங்கத்தின் மாநிலப் பிரிவின் துணைத் தலைவராகவும் பணியாற்றினார், 1962 ஆம் ஆண்டு முதல் 1968 ஆம் ஆண்டு  வரை மாநிலங்களவை  உறுப்பினராக இருந்தார். சோர்டியாவின் மரணம் 9 ச்னவரி 2019 அன்று அறிவிக்கப்பட்டது.

## மேற்கோள்கள்

பகுப்பு:2019 இறப்புகள்
பகுப்பு:1924 பிறப்புகள்
பகுப்பு:மத்தியப் பிரதேச அரசியல்வாதிகள்
பகுப்பு:இந்திய அரசியல்வாதிகள்
புதினா வரிசை

**புதினா வரிசை** (mint order; தாவர வகைப்பாட்டியல்: Lamiales) என்பது பூக்கும்  தாவரங்களின் வரிசைகளில் ஒன்றாகும். இத்தாவர வரிசை தாரகைத் தாவரம் என்ற உயிரிக்கிளையின் கீழ் அமைகிறது.  இவ்வரிசையின் கீழ் ஏறத்தாழ 23,810 இனங்களும், 1,059 பேரினங்களும், இவையனைத்தும் 25 குடும்பங்களும் உள்ளன. லேமியேல்சு (Lamiales) என்பதில் ஏல்சு(ales) என்பது வரிசைக்குரிய பின்னொட்டு ஆகும். மீதமுள்ள *லேமியா*(Lamia) என்ற சொல்லானது கிரேக்க, இத்தாலிய நகரங்களைக் குறிக்கிறது. பழைய கிரேக்கத்தில் 'அழகிய மாயக்காரியைக்' குறிக்கிறது. பூக்கும் தாவரங்களின் வரிசை என்பதால், அதன் பூக்களின் வடிவமைப்பைக் கருத்தில் கொண்டு தமிழில் இவ்வரிசையை *ஈரிடைநுகப்பூத் தாவரம்* என்றழைக்கலாம்.

## மேற்கோள்கள்

பகுப்பு:பூக்கும் தாவர வரிசைகள்
அர்ஜுன் பிரபாகரன்

**அர்ஜுன் பிரபாகரன்** (*Arjun Prabhakaran*) ஓர் இந்திய இயக்குநரும் திரைக்கதை ஆசிரியரும் ஆவார். இவர் மலையாளத் திரைப்படத்துறையில் பணிபுரிகிறார்.

## திரைப்பட வாழ்க்கை

32 வது அத்தியாயம் 23 வது வசனம் (2015) மூலம் இயக்குநராக அறிமுகமானார்.  கோவிந்த் பத்மசூர்யா, லால், மியா ஆகியோர் முக்கிய கதாபாத்திரங்களில் நடித்திருந்தனர்.  இரண்டாவது படமான *ஷிபு* 2019 ஆம் ஆண்டு வெளியானது. கார்த்திக் ராமகிருஷ்ணன், சலீம் குமார், அஞ்சு குரியன் ஆகியோர் முக்கிய வேடங்களில் நடித்துள்ளனர்.

அமேசான் பிரைம் வீடியோவில் நேரடியாக வெளியான இவரது மூன்றாவது படமான பன்னர்கட்டா (2021) பரவலான விமர்சன கவனத்தைப் பெற்றது. இது 26வது இந்திய சர்வதேச திரைப்பட விழாவின் அதிகாரப்பூர்வ தேர்வாகும். 2023இல் *தாரம் தீர்த்த கூடாரம்* என்ற திரைப்படம் வெளியானது. இதில் கார்த்திக் ராமகிருஷ்ணன், நைனிதா மரியா ஆகியோர் நடித்துள்ளனர்.

## படங்கள்

## மேற்கோள்கள்

## External links
*

பகுப்பு:Articles with hCards
பகுப்பு:மலையாளத் திரைப்பட இயக்குநர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:பாலக்காடு மாவட்ட மக்கள்
பகுப்பு:1991 பிறப்புகள்
பகுப்பு:வாழும் மக்கள்
வினோத் கோசல்கர்

**வினோத் கோசல்கர்** (*Vinod Ghosalkar*) இந்தியாவைச் சேர்ந்த ஓர் அரசியல்வாதியாவார்.  மகாராட்டிரா மாநிலம் மும்பையைச் சேர்ந்த சிவசேனாவின் தலைவராகவும் அறியப்படுகிறார். 2009 ஆம் ஆண்டு முதல் 2014 ஆம் ஆண்டு வரை மகாராட்டிரவின் சட்டமன்ற உறுப்பினராக இருந்தார்.  இவர் முன்னதாக பெருநகர மும்பையின் மாநகராட்சியில் கூட்டுரிமைக் குழு உறுப்பினராக  இருந்தார்.

## வகித்த பதவிகள்
2009: மகாராட்டிரா சட்டப் பேரவை உறுப்பினராகத் தேர்ந்தெடுக்கப்பட்டார்.
2010 முதல்: துணைத் தலைவர், சிவசேனா 
2014: சிவசேனா சம்பார்க் பிரமுக் அவுரங்காபாத் மாவட்டம் 
2018 : மும்பை கட்டிட பழுது மற்றும் புனரமைப்பு வாரியத்தின் தலைவராக நியமிக்கப்பட்டார்

## மேற்கோள்கள்

## புற இணைப்புகள்
* Shivsena Home Page

பகுப்பு:சிவ சேனா அரசியல்வாதிகள்
பகுப்பு:வாழும் மக்கள்
பகுப்பு:மகாராட்டிர மக்கள்
பகுப்பு:இந்திய அரசியல்வாதிகள்
விநாயக் சீதாராம் சர்வதே

**விநாயக் சீதாராம் சர்வதே**  (*Vinayak Sitaram Sarwate*) இந்தியாவைச் சேர்ந்த ஓர் அரசியல்வாதியாவார். 1884-1972 ஆம் ஆண்டு காலத்தில் இவர் வாழ்ந்தார்.  இந்தூரைச் சேர்ந்த மராத்தி சுதந்திரப் போராட்ட வீரர், அரசியல் தலைவர் மற்றும் எழுத்தாளர் என பன்முகங்களுடன் அறியப்படுகிறார்.    1940 ஆம் ஆண்டில் இராசுட்ரிய  சுயம்சேவக் சங்கத்தின் தேசியத் தலைவராக இவர்  நியமிக்கப்பட்டார். காங்கிரசு கட்சியுடன்தான் கூட்டணி என்றும் இவர் தெளிவாகக் கூறினார். மத்திய பாரத் மாநிலத்தை பிரதிநிதித்துவப்படுத்தும் இந்திய அரசியலமைப்பு சபையின் உறுப்பினராகவும் விநாயக் இருந்தார்.

தனது மகள் சாலினி மோகேவுடன் இணைந்து "பால் நிகேதன் சங்கம்" என்ற சமூக சேவை மற்றும் கல்வி நிறுவனத்தை நிறுவினார்.

1966 ஆம் ஆண்டு, இந்தியக் குடியரசுத் தலைவரால், இந்தியாவின் மூன்றாவது உயரிய குடிமகன் விருதான பத்ம பூசண் விருது இவருக்கு வழங்கப்பட்டது 

## மேற்கோள்கள்

பகுப்பு:1972 இறப்புகள்
பகுப்பு:1884 பிறப்புகள்
பகுப்பு:மராத்தியர்கள்
பகுப்பு:பத்ம பூசண் விருது பெற்றவர்கள்
பகுப்பு:இந்திய அரசியல்வாதிகள்
கோபால பிள்ளை

**முனைவர். ஜி. சி. கோபால பிள்ளை** (*Gopala Pillai*) திருவிதாங்கூர் உரங்கள் மற்றும் இரசாயன நிறுவனத்தின் முன்னாள் தலைவரும், நிர்வாக இயக்குநராகப் பணியாற்றிய ஒரு இந்திய அதிகாரியுமாவார். இவர் கேரள தொழில்துறை உள்கட்டமைப்பு மேம்பாட்டு நிறுவனத்தையும் (KINFRA) நிறுவினார்.

இவர் பொது-தனியார் கூட்டாண்மை மூலம் மாநிலத்திற்காக தான் நினைத்த பல திட்டங்களை வளர்த்தெடுத்தார். அதில் கேரளா பற்றிய இவரது பார்வை தெளிவாகத் தெரிகிறது. இவர் சிலகாலம் *இன்ஃப்ராஸ்ட்ரக்சர்ஸ் கேரளா* நிறுவனத்தின் தலைவராக இருந்தார். கேரளாவின் மிகவும் ஆர்வமுள்ள நிர்வாகிகளில் ஒருவராகவும் அங்கீகரிக்கப்பட்டவர்.

அரசாங்கத்திற்குச் சொந்தமான கேரள தொழில்துறை உள்கட்டமைப்பு மேம்பாட்டு நிறுவனத்தை வெற்றிகரமாக வழிநடத்தினார். இன்கெல் நிறுவனத்தில் இவர் பணியாற்றியதைத் தொடர்ந்து, கேரள அரசின் பொதுத்துறை மறுசீரமைப்பு மற்றும் உள் தணிக்கை வாரியத்தின் தலைவராக நியமிக்கப்பட்டார்.

## கல்வி
கோபால பிள்ளை திருவனந்தபுரத்தில் உள்ள மகாத்மா காந்தி கல்லூரியில் தனது பட்டப்படிப்பை முடித்தார். மேலும் சட்டத்தில் கூடுதல் பட்டப்படிப்பையும் முடித்தார்.திருவனந்தபுரம் லயோலா சமூக அறிவியல் கல்லூரியில் சமூகப் பணியில் முதுகலைப் பட்டம் முடித்தார். அடிப்படைப் பட்டங்களைத் தவிர, இங்கிலாந்தின் லீட்ஸ் பல்கலைக்கழகத்தின் பிஇஎம்சி படித்தார்.

## சொந்த வாழ்க்கை
இவரின் மனைவி லதா மருத்துவராக உள்ளார். இவரின் மகன் சபரீஷ் கோபால பிள்ளை, இந்திய வருவாய் துறையில் அதிகாரியாக உள்ளார்.

## மேற்கோள்கள்

* * http://www.thehindubusinessline.com/2009/10/19/stories/2009101950511200.htm
* https://web.archive.org/web/20060525194137/http://www.hindu.com/2005/12/31/stories/2005123122300300.htm
* http://www.business-standard.com/india/news/cmd-resignation-leaves-fact-rudderless/268358/
* https://web.archive.org/web/20071027101514/http://www.hindu.com/2006/12/17/stories/2006121712020400.htm
* http://www.kinfra.com/newsletter/kinfra-august.pdf
* Article Title 
* http://www.kinfra.com/newsletter/kinfra-July.pdf

பகுப்பு:வாழும் மக்கள்
பகுப்பு:கேரள மக்கள்
டி. வி. சசிவர்ண தேவர்

**டி.வி. சசிவர்ண தேவர்** (*T.V. Sasivarna Thevar*)  ஓர் இந்திய அரசியல்வாதி ஆவார். இவர் 1912 ஆம் ஆண்டு ஆகத்து மாதம் 6 ஆம் தேதி பிறந்தார். 1973 ஆம் ஆண்டு நவம்பர் மாதம் 7 ஆம் தேதி இறந்தார்.  இவர் உ.முத்துராமலிங்கத் தேவரின் ஆதரவாளராகவும், அனைத்திந்திய பார்வர்டு பிளாக் என்ற அரசியல் கட்சியின் தலைவராகவும் இருந்தார்.

சசிவர்ண தேவர் சென்னை மாகாணத்தின் தெற்குப் பகுதியில் பிறந்தவர் ஆவார். டி.லாடசாமி சேர்வை மற்றும் குருவம்மாளுக்கு 1934 ஆம் ஆண்டில் குற்றப் பழங்குடியினர் பரம்பரை சட்டத்தை எதிர்த்து முத்துராமலிங்கத் தேவர் ஏற்பாடு செய்த இயக்கத்தில் சேர்ந்தார். பின்னர் இந்திய தேசிய காங்கிரசில் சேர்ந்தார்.

முத்துராமலிங்கத் தேவர் இந்திய தேசிய காங்கிரசு கட்சியில் இருந்து பதவி விலகி 1939 ஆம் ஆண்டு அனைத்திந்திய பார்வர்டு பிளாக்கு கட்சியில் இணைந்தபோது, சசிவர்ண தேவர் அக்கட்சியை பின்பற்றினார். 1951 ஆம் ஆண்டு அனைத்திந்திய பார்வர்டு பிளாக் கட்சியின் வேட்பாளராக சட்டப் பேரவைத் தேர்தலில் போட்டியிட்டு வெற்றி பெற்றார்.

1957 ஆம் ஆண்டு அனைத்திந்திய பார்வர்டு பிளாக்கு கட்சி சார்பில் அருப்புக்கோட்டை தொகுதியில் முத்துராமலிங்கத் தேவர் போட்டியிட்டு வெற்றி பெற்றார். இதனால் தான் முன்பு வகித்து வந்த முதுகுளத்தூர் சட்டமன்ற உறுப்பினர் பதவியை பதவி விலகல் செய்தார். சசிவர்ண தேவர் முதுகுளத்தூர் இடைத்தேர்தலில் நின்று வெற்றி பெற்றார். இருப்பினும், இந்த வெற்றி சர்ச்சையைத் தூண்டியது. இதன் விளைவாக காங்கிரசு தலைவர் இம்மானுவேல் சேகரன் தேவேந்திரர் கொல்லப்பட்டார் மற்றும் 1957 ஆம் ஆண்டு முதுகுளத்தூர் கலவரத்தைத் தூண்டியது.

பல்வேறு சாதி மக்களிடையே நல்லிணக்கத்திற்காக அரசு ஏற்பாடு செய்திருந்த சாதிகளுக்கு இடையேயான அமைதி மாநாட்டில் சசிவர்ண தேவர் ஒரு பகுதியாக இருந்தார். இந்த மாநாட்டில் தேவர், நாடார், தேவேந்திரர் போன்ற தலைவர்கள் கலந்து கொண்டனர். இம்மானுவேல் சேகரனின் மரணம் மற்றும் முதுகுளத்தூர்  கலவரம் அதைத் தொடர்ந்து விரைவில் நடந்தது.

1963 ஆம் ஆண்டு அக்டோபர் மாதம் 30 ஆம் தேதி முத்துராமலிங்கத் தேவர் இறந்ததைத் தொடர்ந்து, தேவரின் மற்றொரு சீடரான பா.கா.மூக்கைய்யாத் தேவர் மற்றும் சசிவர்ண தேவர் இடையே அதிகாரப் போட்டி வெடித்தது. மூக்கையா தேவர் வெற்றி பெற்றார் மற்றும் சசிவர்ண தேவர் சுபாசிசுட் பார்வர்டு பிளாக் கட்சியை உருவாக்கினார்.

## மேலும் பார்க்கவும்
* பசும்பொன் முத்துராமலிங்க தேவர்
* 1957 ராம்நாடு கலவரம்
* பி.கே.மூக்கையா தேவர்

## மேற்கோள்கள்

பகுப்பு:1912 பிறப்புகள்
பகுப்பு:1973 இறப்புகள்
நாராயணபாலன்

thumb|260x260px| நாராயணபாலனின் பாதல் தூண் கல்வெட்டு.
**நாராயணபாலன்** (*Narayanapala*) (9-10 ஆம் நூற்றாண்டு) இந்திய துணைக் கண்டத்தின் கிழக்குப் பகுதிகள், முக்கியமாக வங்காள மற்றும் பீகார் பகுதிகளில் ஆட்சி செய்த பால வம்சத்தின் ஏழாவது மன்னராவார்.

இவர் முதலாம் விக்ரகபாலனின் மனைவியும் காலச்சூரி இளவரசியுமான லஜ்ஜாதேவியின் மகனாவார். இவருக்குப் பிறகு இவரின் மகன் ராஜ்யபாலன் ஆட்சிக்கு வந்தார்.

கயா கோயில் கல்வெட்டு இவரது 7 வது ஆட்சி ஆண்டில் தேதியிடப்பட்டுள்ளது. இந்திய அருங்காட்சியக (பாட்னா மாவட்டத்தில் கண்டுபிடிக்கப்பட்டது) கல்வெட்டு இவரது 9 வது ஆட்சி ஆண்டில் தேதியிடப்பட்டது. பாகல்பூர் செப்புத் தகடு மானியம் இவரது 17 வது ஆட்சி ஆண்டில் தேதியிடப்பட்டது. பீகார் வோட்டிவ் படக் கல்வெட்டு இவரது 54 வது ஆட்சி ஆண்டை குறிக்கிறது. இவரது மந்திரி பட்டா குரவமிஷ்ராவின் பாதல் தூண் கல்வெட்டும் இவரது ஆட்சி பற்றிய தகவல்களை வழங்குகிறது.

பல்வேறு கல்வெட்டுகள் மற்றும் வரலாற்று பதிவுகளின் வெவ்வேறு விளக்கங்களின் அடிப்படையில், வெவ்வேறு வரலாற்றாசிரியர்கள் நாராயணபாலனின் ஆட்சியை  கி.பி. 854 க்கும் 917க்கும் இடையிலிருந்ததாக மதிப்பிடுகின்றனர்.

பிரதிகாரப் பேரரசர் மிகிர போஜன் இவரை வீழ்த்தி தனது இராச்சியத்தை விரிவாக்கினார்.

## மேற்கோள்கள்

## வெளி இணைப்புகள்
* 

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்தியப் பேரரசர்கள்
முல்லைக் குடும்பம்

thumb|வலது|Agumbe
thumb|வலது|பூக்காம்பு, Mogra
**முல்லைக் குடும்பம்** (தாவர வகைப்பாட்டியல்:*Oleaceae*, ஆங்கிலம்:olive family, lilac family) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த,  தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், Hoffmanns. & Link ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும்,  ஆண்டும் வருமாறு: Fl. Portug. [Hoffmannsegg] 1: 62. 1809 [1 Sep 1809] (as "Oleinae") (1809)nom. cons. இக்குடும்பம், புதினா வரிசை என்பதுள் அடங்குகிறது.இப்பேரினங்களில் ஒன்றான  *கார்ட்ரெமா (Cartrema*) என்ற பேரினம் அழிந்து போனதாக அறிவிக்கப்பட்டது. 2012 ஆம் ஆண்டு இத்தாவரப் பேரினம், மீண்டும்  உயிர்பிக்கப்பட்டுள்ளது. இக்குடும்பத்தில் ஏறத்தாழ 700 இனங்கள் உள்ளன. இவற்றின் பெரும்பான்மையான பூக்கள் நுறுமண மிக்கவையாக உள்ளன. இவற்றின் புறத்தோற்றமானது மரமாகவும், குறுமரமாகவும், தடித்த தண்டு அமைப்பைக் கொண்டு படரும் கொடியாகவும் இருக்கின்றன.

## இதன் பேரினங்கள்
இக்குடும்பத்தின் கீழ், 29 பேரினங்களை, பன்னாட்டு வகைப்பாட்டியலறிஞர் ஏற்றுக் கொண்டுள்ளனர்.

#*Abeliophyllum* 
#*Cartrema* 
#*Chengiodendron* 
#*Chionanthus* 
#*Chrysojasminum* 
#*Comoranthus* 
#*Dimetra* 
#*Fontanesia* 
#*Forestiera* 
#*Forsythia* 
#*Fraxinus* 
#*Haenianthus* 
#*Hesperelaea* 
#*Jasminum*  = மல்லிப் பேரினம்
#*Ligustrum* 
#*Menodora* 
#*Myxopyrum* 
#*Nestegis* 
#*Noronhia* 
#*Notelaea* 
#*Nyctanthes* 
#*Olea* 
#*Osmanthus* 
#*Phillyrea* 
#*Picconia* 
#*Priogymnanthus* 
#*Schrebera* 
#*Syringa* 
#*Tetrapilus* 
 

## மேற்கோள்கள்

## வெளியிணைப்புகள்

பகுப்பு:முல்லைக் குடும்பம்
பகுப்பு:பூக்கும் தாவரக் குடும்பங்கள்
குணம்நேனி சாம்பசிவ ராவ்

**குணம்நேனி சாம்பசிவ ராவ்** (*Kunamneni Sambasiva Rao*) இந்தியாவைச் சேர்ந்த ஓர்  அரசியல்வாதியாவார். இந்திய பொதுவுடமைக் கட்சியின் தலைவராக இவர் செயல்பட்டார். 2009 ஆம் ஆண்டில் கொத்த குடெம் தொகுதியில் போட்டியிட்டு ஆந்திரப் பிரதேச சட்டப் பேரவை உறுப்பினராகத் தேர்ந்தெடுக்கப்பட்டார். 2022 ஆம் ஆண்டு செப்டம்பர் மாதத்தில் இந்திய பொதுவுடமைக் கட்சியின்   தெலுங்கானா மாநில ஆட்சி மன்றத்தின் செயலாளராக தேர்ந்தெடுக்கப்பட்டார்.
## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
மல்லி இனக்குழு

**மல்லி இனக்குழு** (தாவர வகைப்பாட்டியல் : *Jasmineae*) என்பது பூக்கும் தாவர இனக்குழுக்களில் ஒன்றாகும். இது முல்லைக் குடும்பத்தில் அமைந்துள்ளது.

## பேரினங்கள்
*மல்லிப் பேரினம் -  *Jasminum* L. - மல்லிகைகள் (Jasmines)
* *Menodora* Humb. & Bonpl.

## மேற்கோள்கள்

பகுப்பு:தாவர வகைப்பாட்டியல்
இரண்டாம் விக்ரகபாலன்

**இரண்டாம் விக்ரகபாலன்** (*Vigrahapala* II) (ஆட்சி.கி.பி. 966 – 978) இந்திய துணைக் கண்டத்தின் வங்காளப் பகுதியில் ஆட்சி செய்த பால மன்னன் மூன்றாம் கோபாலனின் வாரிசாவார். பால வம்சத்தின் பத்தாவது ஆட்சியாளரான இவர் குறைந்தது 12 ஆண்டுகள் ஆட்சி செய்தார். இவருக்குப் பிறகு குறிப்பிடத்தக்க அரசனான மகிபாலா ஆட்சிக்கு வந்தார். 

## ஆட்சி
இவரது ஆட்சியின் போது, பாலப் பேரரசு பீகார் மற்றும் வடக்கு வங்காளத்துடன் குறைக்கப்பட்டது. வங்காளத்தின் கிழக்கிலிருந்து, சந்திர வம்ச மன்னன், கல்யாணசந்திரன் கௌட பிரதேசத்தையும், காமரூபத்தின் தலைநகரையும் கைப்பற்றினார். இருப்பினும் விக்ரகபாலன் கிழக்கு மற்றும் தெற்கு பீகார் மற்றும் வடக்கு வங்காளத்தின் மீது தனது கட்டுப்பாட்டை பராமரிக்க முடிந்தது.  இந்த வெற்றிகள் பாலப் பேரரசை கடுமையாக பலவீனப்படுத்தியது. இவரது வாரிசான மகிபாலாவின் கீழ் பால வம்சத்தின் மறுமலர்ச்சிக்கான அடித்தளத்தை அமைத்தது.

## குறிப்புகள்

பகுப்பு:வங்காளதேச வரலாறு
பகுப்பு:மேற்கு வங்காளத்தின் வரலாறு
பகுப்பு:இந்தியப் பேரரசர்கள்
மூன்றாம் கோபாலன்

**மூன்றாம் கோபாலன்**, (*Gopala* III ) (ஆட்சி 940 &ndash; 960 கி.பி) முன்பு இரண்டாம் கோபாலன் எனவும் அழைக்கப்பட்டார். இந்திய துணைக் கண்டத்தின் வங்காளப் பகுதியில் உள்ள பால மன்னர் ராஜ்யபாலனின் வாரிசாவார். இவர் 20 ஆண்டுகள் ஆட்சி செய்தார். இவர் பாலப் பேரரசின் ஒன்பதாவது ஆட்சியாளர் ஆவார். இவருக்குப் பின் இரண்டாம் விக்ரகபாலன் ஆட்சிக்கு வந்தார்.

## வாழ்க்கை
கோபாலன் இராட்டிரகூட இளவரசி பாக்யாதேவிக்கும் ராஜ்யபாலனுக்கும் மகனாவார்.

மறைந்த அனைத்து பால ஆட்சியாளர்களைப் போலவே இவரும்  பலவீனமான ஆட்சியாளராக இருந்தார். கோபாலனின் ஆட்சியின் போது, திரிபுரியின் காலச்சூரிகள் சந்தேலர்கள்  பிரதிகாரர்களின் நிலங்களைக் கைப்பற்றினர். காம்போஜ பழங்குடியினரும் வங்காளத்தின் வடக்கில் தங்களை நிலைநிறுத்தி, கோபாலனை தெற்கு பீகார் மற்றும் மேற்கு வங்காளம் வரை துரத்தினார்கள்.. இவருடைய ஆட்சியில் பாலப் பிரதேசம் வெகுவாகக் குறைக்கப்பட்டது.

## மேற்கோள்கள்

பகுப்பு:மேற்கு வங்காளத்தின் வரலாறு
பகுப்பு:வங்காளதேச வரலாறு
பகுப்பு:இந்திய அரசர்கள்
தெல்லகுல ஜாலய்யா

**தெல்லகுல ஜலய்யா** (*Tellakula Jalayya*) இந்தியாவைச் சேர்ந்த ஓர் அரசியல்வாதியாவார். குண்டூர் தொகுதியிலிருந்து தேர்ந்தெடுக்கப்பட்டு  1955 ஆம் ஆண்டு முதல் 1962 ஆம் ஆண்டு வரை இவர் ஆந்திரப் பிரதேச சட்டமன்ற உறுப்பினராக இருந்தார். மேலும் குண்டூர் மாநகராட்சியின் முதல் தலைவராகவும் இவர் பணியாற்றினார். தெல்லகுல ஜாலய்யா மற்றும் நடிம்பல்லி நரசிம்ம ராவ் ஆகியோர் தமது நகராட்சி கழக தலைமைப் பொறுப்பில் இருந்த போது அமைதி மற்றும் நல்லிணக்கத்தின் சின்னமாக சின்னா கோபுரத்தை கட்டினார்கள். இக்கோபுரம் இன்றும் குண்டூர் நகரத்தின் ஓர் அடையாளமாக இருந்து வருகிறது. 1971 ஆம் ஆண்டு போலிசெட்டி சோமசுந்தரத்தின் மகன்களுடன் தெல்லகுல ஜாலய்யா இணைந்து தெல்லகுல ஜாலய்யா போலிசெட்டி சோமசுந்தரம் கல்லூரியை நிறுவினர்.

## மேற்கோள்கள்

பகுப்பு:ஆந்திரப் பிரதேச அரசியல்வாதிகள்
பகுப்பு:இந்திய அரசியல்வாதிகள்
பகுப்பு:குண்டூர் மாவட்ட நபர்கள்
சுலாவெசி மைனா

**சுலாவெசி மைனா** (*Sulawesi myna*)(*பேசிலோரினிசு செலிபென்சிசு*) என்பது *இசுடெர்னிடே* குடும்பத்தில் உள்ள மைனா சிற்றினமாகும். இது இந்தோனேசியாவின் சுலாவெசியில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும்.

## விளக்கம்
சுலாவெசி மைனா  நீளம் வரை வளரும் ஒரு பறவையாகும். இது பளபளப்பான கருப்பு நிறப் பறவை. நிரந்தரமாக உயர்த்தப்பட்ட முகட்டினைத் தலைப்பகுதில் கொண்டுள்ளது. இந்த முகடு ஆண் மைனாவில் பெரியது. மைனாவின் முகம் மற்றும் தொண்டையின் பக்கங்களில் வெள்ளைத் திட்டுகள் உள்ளன. கண்ணைச் சுற்றி ஒரு நீல-கருப்பு வளையம் சிறகுகளற்று வெற்று தோலுடன் உள்ளது. அலகு வெளிர் நீல-பச்சை நிறமாகவும், கால்கள் மஞ்சள் நிறமாகவும் இருக்கும். இளம் பறவைகள் கடுங்கபிலை பழுப்பு நிறத்தில் இருக்கும்.

இந்த மைனாவில் முணுமுணுப்புகள், உயர் தொனியுடைய சீழ்க்கை, கீச்சொலி மற்றும் மென்குரல் உள்ளிட்ட பல்வேறு ஒலிப்புகளாக உள்ளன. ஒரு அழைப்பு சீழ்க்கையினை இறங்கு வரிசையாகும், மற்றொன்று "மீயோவ்" என்று ஒலிக்கும் ஒரு இறங்கு நாசி அழைப்பாகவும் தலையை முன்னோக்கித் தள்ளும் மற்றும் பின்புற இறகுகளை உயர்த்தியபடி உச்சரிக்கப்படுகிறது.

## பரவழும் வாழிடமும்
சுலாவெசி மைனா இந்தோனேசியாவின் சுலாவெசி தீவின் மலைப்பாங்கான மாவட்டங்களின் ஈரப்பதமான காடுகளில் மட்டும் காணப்படும் அகணிய உயிரி. இங்கே இதன் முக்கிய வாழ்விடம் காடுகளின் விளிம்புகள், வனப்பகுதியின் சிதறிய பகுதிகள் மற்றும் இரண்டாம் நிலை காடுகள் ஆகும். இருப்பினும் இது சில நேரங்களில் முதன்மை காடுகளில் காணப்படுகிறது. இது சிறிய தீவுகளான லெம்பே, மூனா மற்றும் படோன் ஆகியவற்றிலும் காணப்படும். இவை தாழ் நிலத் தீவுகள் மற்றும் பெரும்பாலும் புல்வெளி சவன்னாவில் பசுமையான காடுகளின் திட்டுகளில் காணப்படும்.

## நடத்தை
சுலாவெசி மைனா சிற்றினம் பொதுவாகக் காடுகளின் மேல்பகுதியில் அதிகமாக உணவினைத் தேடுகிறது. இது பொதுவாக இணையாகவோ அல்லது சிறிய குடும்பக் குழுவாகக் காணப்படும். ஆனால் சில நேரங்களில் தனி நபர்களைக் காணலாம். முதிர்ச்சியடையாத மைனா உமிழும்-புருவம் மைனா (*எனோட்சு எரித்ரோபிரிசு*) கூட்டங்களில் காணப்படும். இது பெரும்பாலும் பழம் உண்ணும் பிற பறவைகளின் குழுக்களுடன் தொடர்பு கொள்கிறது.

இந்த பறவையின் இனப்பெருக்கம் பற்றி அதிகம் அறியப்படவில்லை. இதன் உணவில் சுமார் 44% பழங்கள் மற்றும் 52% முதுகெலும்பில்லாத விலங்குகள் இருப்பதாக மதிப்பிடப்பட்டுள்ளது. இவை  சிறிய முதுகெலும்பு உயிரிகளையும் உண்ணுகிறது. இது இடம்பெயராத இனமாகும். ஆனால் பல்வேறு வகையான மரங்களில் பழங்களைத் தேடி காடுகளைச் சுற்றி வரும்.

## நிலை
சுலாவெசி மைனா, *பே. செலிபென்சிசு* சுலாவெசியில் காணப்பட்டாலும், இது மிகவும் பொதுவானதாகக் கூறப்படுகிறது. மொத்த பறவைகளின் எண்ணிக்கை கணக்கிடப்படவில்லை அல்லது எண்ணிக்கை குறித்த போக்கு அறியப்படவில்லை. ஆனால் பன்னாட்டு இயற்கைப் பாதுகாப்புச் சங்கம் எந்த குறிப்பிட்ட அச்சுறுத்தல்களையும் அடையாளம் காணவில்லை என்றும் இதன் நிலையினை "தீவாய்ப்புக் கவலை குறைந்த இனமாக" செம்பட்டியலில் மதிப்பிட்டுள்ளது.

## மேற்கோள்கள்

பகுப்பு:அகணிய உயிரிகள்
பகுப்பு:இந்தோனேசியப் பறவைகள்
பகுப்பு:மைனா
பகுப்பு:சுலாவெசி
இரண்டாம் இந்திர மாணிக்கியா

**இரண்டாம் இந்திர மாணிக்கியா** (*Indra Manikya* II) (இ. 1746) 18ஆம் நூற்றாண்டின் மத்தியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். இவரது ஆட்சிக்காலம் இவரது உறவினரான இரண்டாம் ஜாய் மாணிக்கியாவுடன் ராச்சியத்தின் கட்டுப்பாட்டிற்காக போராடியது.

## வாழ்க்கை
முதலில் இவருக்கு பஞ்ச கௌரி தாக்கூர் என்று பெயரிடப்பட்டது. இவர் மகாராஜா முகுந்த மாணிக்கியாவின் மனைவி பிரபாவதியின் மகன்களில் ஒருவர். இவரின் தந்தையின் ஆட்சியின் போது, இவர் முர்சிதாபாத் முகலாய நீதிமன்றத்திற்கு பிணைக் கைதியாக அனுப்பப்பட்டார்.

1739 ஆம் ஆண்டில், யானைகளுக்கு காணிக்கை செலுத்தத் தவறியதன் காரணமாக முகலாயர்களால் கைது செய்யப்பட்ட பின்னர், முகுந்தா தற்கொலை செய்து கொண்டார். முகலாயர்களை உதய்ப்பூரிலிருந்து வெளியேற்றிய பிறகு முகுந்தாவின் மகன்களுக்குப் பிறகு அவரது உறவினர் ஜாய் மாணிக்கியா மக்களால் இவரது வாரிசாக தேர்ந்தெடுக்கப்பட்டார்.  ஜோய் மாணிக்கியா மீது வெறுப்பை வளர்த்துக் கொண்ட பஞ்ச கௌரி, 1744 இல் திரிபுராவின் உரிமையைக் கோருவதற்கு உதவிக்காக வங்காள நவாப் அலிவர்தி கானை அணுகினார். அவரது இராணுவ ஆதரவுடன், இவர் ஜாய் மானிக்கியாவைத் தூக்கி எறிந்து அரியணையை கைப்பற்றினார். பின்னர் இந்திர மாணிக்கியா என்ற பெயரையும் வைத்துக் கொண்டார்.

இருப்பினும், ஜாய் மாணிக்கியா மதியா மலையிலிருந்து ஒரு இணை அரசாங்கத்தை நடத்தி, செல்வாக்கு மிக்க ஜமீந்தார்களின் ஆதரவைப் பெற்றதால், இந்திரனால் அமைதியாக ஆட்சி செய்ய முடியவில்லை. மன்னர் முழு அதிகாரத்தை மீண்டும் பெற மீண்டும் மீண்டும் முயற்சிகளை மேற்கொண்டார். இருப்பினும் முகலாய படைகளால் எப்போதும் தடுக்கப்பட்டது. ஜாய் மாணிக்கியா முகலாயர்களின் ஆதரவைப் பெற்ற பிறகு இந்திரன் வெளியேற்றப்படும் வரை, ஒரு காலத்திற்கு போட்டி ஆட்சியாளர்களின் கட்சிக்காரர்களிடையே இராச்சியம் பிரிக்கப்பட்டது. இருப்பினும், ஜாய் மாணிக்கியா கப்பம் செலுத்தத் தவறியதால், டாக்காவின் நவாப்பால் இந்திரன் மீண்டும் அரியணைக்குத் திரும்பினார்.

இந்த மறுஆட்சி குறுகிய காலமே இருந்ததாக நிரூபிக்கப்பட்டது, 1746 வாக்கில், இந்திரன் மீண்டும் நவாபின் ஆதரவை இழந்தார். மேலும், இவருக்கு எதிராக ஒரு பெரிய இராணுவம் அனுப்பப்பட்டது. எனவே இவர் அடிபணிய வேண்டிய கட்டாயம் ஏற்பட்டது. மேலும் முர்சிதாபாத்திற்கு அனுப்பப்பட்டார். பின்னர் இவர் இறந்தார். மீண்டும் அரியணையை கைப்பற்றிய ஜாய் மாணிக்கியாவும் இந்த நேரத்தில் இறந்தார்.

## சான்றுகள்

பகுப்பு:1746 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
குண்டக்கல்-நந்தியால் பிரிவு

**குண்டக்கல்-நந்தியால் பிரிவு** (*Guntakal–Nandyal section*) இந்தியாவின் ஆந்திரப் பிரதேசத்தில் உள்ள குண்டகல் மற்றும் நந்தியால் நகரங்களை இணைக்கும் ஓர் இருப்புப் பாதை பிரிவாகும். தென் மத்திய இரயில்வே மண்டலத்தின் குண்டக்கல் இரயில்வே கோட்டம் இப்பிரிவை நிர்வகிக்கிறது. ஆனால் நந்தியால் தொடருந்து நிலையம் குண்டக்கல் இரயில்வே கோட்டத்தால் நிர்வகிக்கப்படுகிறது. குண்டக்கல்-நந்தியால் பிரிவின் மொத்த பாதை நீளம் 144.30 கி.மீ. (89.66 மைல்) ஆகும். 
## மேற்கோள்கள்

பகுப்பு:ஆந்திரப் பிரதேசத்தில் போக்குவரத்து
பாகாயம்

**பாகாயம்** என்பது தமிழ்நாடு மாநிலத்தில் வேலூர் மாவட்டத்தில் அமையப் பெற்றுள்ள ஒரு புறநகர்ப் பகுதியாகும். கிருத்துவ மருத்துவக் கல்லூரி வளாகம் ஒன்று பாகாயம் பகுதியில் உருவாக்கப்பட்டு, மருத்துவம் சார்ந்த படிப்புகளுக்கும், மனநலம் சார்ந்த மற்றும் பல மருத்துவத்துறை சேவைகளுக்கும் பயனுள்ளதாக இருக்கிறது.

கடல் மட்டத்திலிருந்து சுமார் 299 மீட்டர் உயரத்தில்  என்ற புவியியல் ஆள்கூறுகள் கொண்டு பாகாயம் புறநகர் அமைந்துள்ளது.https://geohack.toolforge.org/geohack.php?pagename=%E0%AE%AA%E0%AE%BE%E0%AE%95%E0%AE%BE%E0%AE%AF%E0%AE%AE%E0%AF%8D&params=12.8796_N_79.1312_E_type:city

பாகாயம் பகுதியில் கட்டப்பட்டுள்ள கற்பக விநாயகர் கோயிலானது, தமிழ்நாடு அரசின் இந்து சமய அறநிலையத் துறை பராமரிப்பின் கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
* GeoHack - பாகாயம்

பகுப்பு:வேலூர் மாவட்டத்திலுள்ள ஊர்களும் நகரங்களும்
திலிச்சோ ஏரி

**திலிச்சோ ஏரி** ( *Tilicho Lake* ) என்பது நேபாளத்தின் மனாங் மாவட்டத்தில் 55 கிலோமீட்டர்கள் (34 மைல்) தொலைவில், பொக்காரா நகரிலிருந்து காகம் பறந்து செல்லும் வழியைப் போன்ற ஒரு ஏரியாகும். இது இமயமலையின் அன்னபூர்ணா மலைத்தொடரில் 4,919 மீட்டர் (16,138 அடி) உயரத்தில் அமைந்துள்ளது. மற்றொரு ஆதாரம் ஏரியின் உயரம் 4,949 மீட்டர் (16,237 அடி) எனவும் பட்டியலிடுகிறது.  கடல் மட்டத்திலிருந்து 4,949 மீட்டர் உயரத்தில் அமைந்துள்ளது.  நேபாளி நீரியல் மற்றும் வானிலை ஆய்வுத் துறையின் (2003) தரவுகளின்படி, ஏரியில் நீர்வாழ் உயிரினங்கள் எதுவும் பதிவு செய்யப்படவில்லை. 

## பிற செயல்பாடுகள்

ஏரி, அன்னபூர்ணா மலையேற்றத்தின் மிகவும் பிரபலமான இடங்களில் ஒன்றாகும். உச்சியை அடைய கூடுதலாக 3-4 நாட்கள் ஆகும். மானாங்குக்கும் ஏரிக்கும் இடையே புதிய தங்கும் விடுதிகள் கட்டப்பட்டுள்ளதால், முகாம் தேவையில்லை. 

ஏரியானது, மிக உயரமான ஸ்கூபா டைவ்களில் ஒன்றாகும். 2000 ஆம் ஆண்டில், ஆண்ட்ரி ஆண்ட்ரியுஷின், டெனிஸ் பேகின் மற்றும் மாக்சிம் கிரெஸ்கோ ஆகியோரைக் கொண்ட உருசிய டைவிங் குழு, ஏரியில் ஸ்கூபா டைவ் செய்தது 

## மத முக்கியத்துவம்
திலிச்சோ ஏரி என்பது இராமாயணக் காவியத்தில் குறிப்பிடப்பட்டுள்ள பழமையான காக பூசுந்தி ஏரி என்று இந்துக்கள் நம்புகின்றனர்.  காக் பூசுந்தி முனிவர் இராமாயணத்தின் நிகழ்வுகளை இந்த ஏரிக்கு அருகிலுள்ள பறவைகளின் அரசன் கருடனிடம் முதலில் கூறியதாக நம்பப்படுகிறது. கருடனிடம் கதை சொல்லும் போது முனிவர் காகத்தின் வடிவம் எடுத்தார். காகம் என்பது சமசுகிருதத்தில் காக் என்று மொழிபெயர்க்கப்பட்டுள்ளது. எனவே முனிவருக்கு காக் பூசுந்தி என்று பெயர்.

## சுற்றியுள்ள மலைகள்
காங்சார், முக்திநாத் சிகரம், நீலகிரி மற்றும் திலிச்சோ போன்ற மலைகளும் ஏரியைச் சுற்றி அமைந்துள்ளன. 

## இதனையும் காண்க

* குருதோங்மார் ஏரி
* சாங்கு ஏரி

## சான்றுகள்

## வெளி இணைப்புகள்

*  Photo.
* 
* 
* 
* 
* 
* 

பகுப்பு:Coordinates on Wikidata
பகுப்பு:ஏரிகள்
பகுப்பு:இந்திய ஏரிகள்
தேவ மாணிக்கியா

**தேவ மாணிக்கியா** (*Deva Manikya*)  இ. 1563), 1520 முதல் 1530 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். பிரபலமான தான்ய மாணிக்கியாவின் மகனான இவர் ஆரம்பத்தில் தனது தந்தையின் இராணுவ வெற்றிகளின் பாரம்பரியத்தைத் தொடர்ந்தார. இருப்பினும் இறுதியில் இவர் குறைவான வெற்றியையே அடைய முடிந்தது. மதத்தின் மீது ஆர்வமுள்ள மன்னரான இவர் தனது ஆன்மீக குருவால் திட்டமிடப்பட்ட ஒரு சதித்திட்டத்தில் இறுதியில் கொல்லப்பட்டார்.

## ஆட்சி
தான்ய மாணிக்கியாவின் இளைய மகனான தேவ மாணிக்கியா 1520 இல் தனது அண்ணன் துவஜா மாணிக்கியாவின் மரணத்திற்குப் பிறகு அரியணை ஏறினார். அதே ஆண்டு, இவர் புலுவா இராச்சியத்தின் (இப்போது வங்காளதேச மாவட்டமான நவகாளியில் அமைந்துள்ளது) மீது படையெடுத்து அதைக் கைப்பற்றினார். சோனார்கான் நகரமும் இதேபோல் கைப்பற்றப்பட்டது. மேலும் தேவா சிட்டகொங்கின் மீது ஆதிக்கம் செலுத்தியதாகவும் நம்பப்படுகிறது. இருப்பினும், இவரது போட்டியாளரான வங்காள சுல்தான் நஸ்ரத் ஷா விரைவில் பிந்தைய பகுதியை மீண்டும் கைப்பற்றியதில் இருந்து இவரது வெற்றிகள் தற்காலிகமானவை என்பதை நிரூபிக்கப்பட்டன. பல ஆண்டுகளுக்குப் பிறகு தேவாவின் மகன் தனது சொந்த வெற்றியைக் கொண்டாடியதால், சோனார்கானும் ஒரு கட்டத்தில் கைவிட்டுப் போனது என்பதும் தெளிவாகத் தெரிகிறது.

இவர் ஆழ்ந்த பக்தி கொண்ட தனிமனிதராக இருந்தார். மேலும், இந்து சமயத்தின் சக்தி பாரம்பரியத்தை பின்பற்றினார். புலுவா மற்றும் சிட்டகொங்கில் வெற்றி பெற்ற பிறகு, தேவா துராசரா (இன்றைய சீதாகுண்டத்தில் அமைந்துள்ளது) நீரூற்றுக்கு புனித யாத்திரை மேற்கொண்டார். மேலும் அந்த நிகழ்வை நினைவுகூரும் வகையில் நாணயங்களையும் வெளியிட்டார். இவர் ஒருமுறை பதினான்கு கடவுள்களுக்கு பலியாக அடிமைகளை அளித்ததாக ஒரு கதை கூறுகிறது. இருப்பினும், மகாதேவன் இராணுவத்தின் சிறந்த தளபதிகளை காணிக்கையாகக் கோரினார் என்று தலைமைப் பூசாரி இவருக்குத் தெரிவித்தபோது, தேவா தனது எட்டு தளபதிகளையும் எரித்துவிட்டார்.

தேவா இறுதியில் 1530 இல் தனக்கு எதிராக ஒரு சதியைத் தொடங்கிய லட்சுமிநாராயணன் என்ற தாந்த்ரீக மைதிலி பிராமணரின் சீடரானார். இறுதியில் இவரது ராணிகளில் ஒருவருடன் இணைந்து பணியாற்றிய லட்சுமிநாராயணனாலேயே படுகொலை செய்யப்பட்டார். இந்த ராணியின் மகன், இரண்டாம் இந்திர மாணிக்யா, அரியணையில் அமர்த்தப்பட்டார். இருப்பினும் பிராமணரான லட்சுமிநாராயணனே ராச்சியத்தில் உண்மையான அதிகாரத்தை வைத்திருந்தார். இது 1532 ஆம் ஆண்டு வரை தொடர்ந்தது, லட்சுமிநாராயணன் கொல்லப்பட்டு, அரியணையை தேவாவின் இளைய மகன் இரண்டாம் விசய மாணிக்கியா எடுத்துக் கொண்டார்.

## சான்றுகள்

பகுப்பு:1530 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
பிரதாப் மாணிக்கியா

**பிரதாப் மாணிக்கியா** (*Pratap Manikya*) (இறப்பு சுமார் கி.பி. 1487) 15 ஆம் நூற்றாண்டின் பிற்பகுதியில் திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்

பிரதாப் மாணிக்கியா, திரிபுராவின் வரலாற்றைக் கூறும் *இராஜ்மாலா*வில் முதலாம் தர்ம மாணிக்கியாவின் மகன் எனக் கூறப்பட்டாலும், பின்னர் வந்த தரவுகள் இது காலவரிசைப்படி சாத்தியமற்றது என்பதை நிரூபித்தது. அதற்கு பதிலாக இவர் தர்ம மாணிக்கியாவின் பேரன் என்றும், இவரின் தந்தை முதலாம் ரத்ன மாணிக்கியா என்றும் நிறுவப்பட்டது. பிரதாப்பின் ஆட்சியின் ஆண்டுகள் குறித்தும் நிச்சயமற்ற நிலைகள் இருந்தன. இவரது ஆட்சியின் போது அச்சிடப்பட்டதாகக் கூறப்படும் ஒரு நாணயம் சக 1412 (1490 கி.பி.) ஆண்டைக் கொண்டுள்ளது. இருப்பினும் நவீன பாணி எழுத்துக்கள் அதன் நம்பகத்தன்மை குறித்து சந்தேகத்திற்கு வழிவகுத்தது. பிரதாப்பின் உடனடி வாரிசுகள் முறையே 1488 மற்றும் 1489 ஆம் ஆண்டுகளில் நாணயங்களை அடித்தனர் என்பதும் குறிப்பிடத்தக்கது.

இவரது அண்ணன் தான்ய மாணிக்கியா முக்கிய இராணுவ தளபதிகளின் ஆதரவுடன் இவருக்கு எதிராக உள்நாட்டுப் போரை நடத்தினார். *இராஜ்மாலா*வின் கூற்றுப்படி, அவரது துரோகத்தின் காரணமாக, பிரதாப் இந்த பிரபுக்களின் ஆதரவை விரைவில் இழந்தார். அவர்கள் இவருக்கு எதிராக ஒரு சதியைத் தொடங்கினர். பிரதாப் இரவில் தூங்கும் போது கொல்லப்பட்டதாக "இராஜ்மாலா" கூறுகிறது.

சிறுவயதான முதலாம் விசய மாணிக்கியா (இவரது மகனாக இருக்கலாம்) மற்றும் பிரதாப்பின்  சகோதரர் முகுத் மாணிக்கியா ஆகியோரால் இவருக்குப் பின் அடுத்தடுத்து பதவியேற்றனர். சிம்மாசனம் இறுதியாக தன்யாவின் மீது குடியேறியது. இவருடைய நீண்ட ஆட்சி 1515 வரை நீடித்தது.

## குறிப்புகள்

## சான்றுகள்

பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
வலுப்படுத்துதல்

உற்பத்தி பொருளின் தேவை அதிகரிக்கும் வாய்ப்பை முன்கூட்டியே எதிர்பார்த்து ஒரு நிறுவனத்தின் உற்பத்தியை பெருக்கும் செயலை விவரிக்க பொருளியல் மற்றும் வியாபாரத்தில் பயன்படுத்தப்படும் ஒரு சொல் தான் **வலுப்படுத்துதல்**. மாற்றாக, *வலுப்படுத்துதல்* என்பது ஆரம்பகால உற்பத்தி வளர்ச்சியடைந்த பிறகு அதிகபட்ச திறன் பயன்பாடு எட்டும் வரையிலான காலத்தில் உற்பத்தி, செயல்முறை பரிசோதனைகள் மற்றும் மேம்பாடுகளால் வகைப்படுத்தப்படும் கட்டத்தை விவரிக்கிறது. 

ஒரு நிறுவனம் விநியோகஸ்தர், சில்லறை விற்பனையாளர் அல்லது உற்பத்தியாளருடன் உற்பத்தி தேவையை கணிசமாக அதிகரிக்கும் ஒப்பந்தம் செய்யும்போது முதல் அர்த்தத்தில் விவரிக்கப்பட்ட *வலுப்படுத்துதல்* நிகழ்கிறது. எடுத்துக்காட்டாக, ஜூன், 2008 இல்,  குவாங்சௌ ஆட்டோமொபைலுடன் ஒரு கூட்டு முயற்சியைத் தொடங்கிய பின்னர், டொயோட்டா, குவாங்டொங்கில் ஒரு ஆலையை நிர்மாணிப்பதன் மூலம், சந்தை தேவையில் எதிர்பார்க்கப்படும் அதிகரிப்பை சந்திக்க சீனாவில் உற்பத்தியை "*வலுப்படுத்துவதாக*" அறிவித்தது, இது 120,000 கூடுதல் கேம்ரி சேடன்களை உற்பத்தி செய்யும்.  நுகர்வோர் மின்னணுவியல் துறையில், உற்பத்தியாளர்கள் பெரும்பாலும் விடுமுறை விற்பனை பருவத்தில் தேவையை பூர்த்தி செய்யும் பொருட்டு இலையுதிர்காலத்தின் தொடக்கத்தில் உற்பத்தியை அதிகரிக்கிறார்கள். 

நிறுவனம் அல்லது சந்தை வளர்ச்சியின் ஆரம்ப கட்டங்களில் வலுப்படுத்துதல் வழக்கமானதாக இருப்பதால், இந்த சொல்லும் செயல்முறையும் வெளியேறும் முன், முதலீட்டின் மீதான வருவாய் விகிதத்தை விரைவாக அதிகரிக்க முயலும் துணிகர மூலதனத்துடன் பரவலாக தொடர்புடையது. எடுத்துக்காட்டாக, X1 மின்சார காரின் முன்மாதிரி தயாரிப்பாளரான ரைட்ஸ்பீட், விற்பனை வெற்றிகளை எதிர்பார்த்து உற்பத்தியை "*வலுப்படுத்துவதர்க்காக*" 50 நன்கு பயிற்சி பெற்ற ஊழியர்களை வேலைக்கு அமர்த்துவதற்காக மூலதனத்தைத் தேடத் தொடங்கியது. 

*வலுப்படுத்துதல்* என்பது மின் உற்பத்தி நிலையங்களில் இருந்து அனுப்பக்கூடிய உற்பத்தியை எவ்வளவு விரைவாக அதிகரிக்கலாம்  எனவும், நிறுத்தப்படாமல் செயல்பாட்டில் இருக்கும் பொழுதே,  எவ்வளவு விரைவில் அதை குறைக்கலாம் எனவும், "வலு" என்பது இரு விதங்களையும் குறிப்பிடுவதாகும்.  

## மேற்கோள்கள்

பகுப்பு:உற்பத்தியும், தயாரிப்பும்
குர்பத்வந்த் சிங் பன்னூன்

**குர்பத்வந்த் சிங் பன்னூன்** (*Gurpatwant Singh Pannun*) கனடா வாழ் இந்தியா வம்சாளி சீக்கிய வழக்கறிஞரும், காலிஸ்தான் இயக்கத்தின் ஒரு அமைப்பான நீதிக்கான சீக்கியர்கள் அமைப்பின் முக்கியத் தலைவர்களில் ஒருவரும் ஆவார். பஞ்சாப், இந்தியா மற்றும் பஞ்சாப், பாகிஸ்தான் பகுதிகளை இணைத்து சீக்கியர்களுக்கு காலிஸ்தான் எனும் தனி நாடு கோருவதே இவரின் கோரிக்கை ஆகும். இவர் நீதிக்கான சீக்கிய அமைப்பின் சட்ட ஆலோசகர் மற்றும் செய்தித் தொடர்பாளரும் ஆவார். சூலை 2020 இந்திய இந்திய உள்துறை அமைச்சகம் சூலை 2020ல் இந்தியாவில் தனி நாடு கோரும் அமைப்பைச் சேர்ந்தவர்களின் பட்டியலை பன்னாட்டுக் காவல்துறை அறிவிப்பு மூலம் வெளியிட்டது. அதில் குர்பத்வந்த் சிங் பன்னூன் பெயரும் இருந்தது.

## இளமை மற்றும் செயல்பாடுகள்
குர்பத்வந்த் சிங் பன்னூன் இந்தியாவின் பஞ்சாப் மாநிலத்தின் அமிர்தசரஸ் நகரத்தின் அருகே உள்ள கான்கோட் கிராமத்தில் உள்ளது. சட்டம் பயின்ற குர்பத்வந்த் சிங் பன்னூன், சீக்கியர்களுக்கான காலிஸ்தான் தனி நாடு  கோரிக்கைக்காக கனடா, ஐக்கிய இராச்சியம், ஆஸ்திரேலியா மற்றும் ஐக்கிய அமெரிக்க நாடுகளில் வாழும்  சீக்கியர்களிடையே சுற்றுப்பயணம் மேற்கொண்டார். மேலும் காலிச்தானி சீக்கியர்களுக்கு எதிரான வழக்குகளுக்கு எதிராக நீதிமன்றங்களில் வாதடுவதை வழக்கமாக கொண்டவர்.

இந்தியாவில் சீக்கிய தீவிரவாத நிகழ்வுகளுக்கு காரணமானவர் குர்பத்வந்த் சிங் பன்னூன் என இந்திய அரசு குற்றம் சாட்டியது. ஏப்ரல் 2023-இல் இந்தியப் பிரதமர் நரேந்திர மோதி அசாம் சென்ற போது, குர்பத்வந்த் சிங் பன்னூன் வெளியிட்ட அச்சுறுத்தல் காணொலி வெளியிட்டார். சூன் 2023-இல் இரண்டு மாதங்களில் மூன்று முக்கிய காலிஸ்தான் இயக்கத் தலைவர்களை கொன்ற பின் குர்பத்வந்த் சிங் பன்னூன் தலைமறைவானான்.

சூலை 2023-இல் அமெரிக்காவில் பணிபுரியும் இந்திய அரசின் தூதரக அதிகாரிகளை ஐ. நா. அலுவலகம் அருகில் சுட்டுக் கொன்றதை காணொலியாக வெளியிட்டார்.

குர்பத்வந்த் சிங் பன்னூன், செப்டம்பர் 2023-இல் கனடா வாழ் இந்து சமயத்தவர்களை கனடாவை விட்டு வெளியேற எச்சரித்து காணொலி வெளியிட்டார்.

## வழக்குகள்
2020ல் இந்திய அரசு உபா சட்டத்தின் கீழ் குர்பத்வந்த் சிங் பன்னூனை அறிவிக்கப்பட்ட தீவிரவாதியாக அறிவிக்கப்பட்டார். இந்திய பஞ்சாப் மாநிலத்தில் தனி காலிஸ்தான் நாடு கோரியதற்கு பன்னூன் மீது 3 அரசதுரோகம் வழக்கு உள்பட 22 குற்ற வழக்குகள் உள்ளது. அக்டோபர் 2022ல்  பன்னாட்டுக் காவலகம்  பன்னூன் மீதான இரண்டாவது பன்னாட்டுக் காவல்துறை அறிவிப்பை ஏற்க மறுத்தது.

## மேற்கோள்கள்

## வெளி இணைப்புகள்
* Khalistani terrorist Pannu issues threats through recorded call, says cricket world cup will be ‘world terror cup’, ‘advises’ to shut down embassy in Canada

பகுப்பு:வாழும் மக்கள்
பகுப்பு:காலிஸ்தான் இயக்க நபர்கள்
பகுப்பு:அமிர்தசரஸ் மாவட்டம்
பகுப்பு:சீக்கியர்கள்
பகுப்பு:இந்தியக் கனடியர்கள்
பகுப்பு:இந்தியாவால் தேடப்படும் தப்பியோடிய குற்றவாளிகள்
இராம மாணிக்கியா

**இராம மாணிக்கியா** (*Rama Manikya*) (இ. 1676), **இராம் மாணிக்கியா** அல்லது **இராம்தேவ் மாணிக்கியா** என்றும் அழைக்கப்படும் இவர், 1676 முதல் 1685 வரைதிரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

## வரலாறு
மகாராஜா கோவிந்த மாணிக்கியாவின் மூத்த மகனான, இவர் தனது தந்தையின் இராணுவத் தளபதிகளில் ஒருவராகவும் செயல்பட்டார். டிசம்பர் 1661 இல், இவர் கலகம் செய்த தனது மாமா நட்சத்ர ரே என்கிற சத்ர மாணிக்கியாவுக்கு எதிராக அனுப்பப்பட்டார். அம்தாலி போரில் அவரை எதிர் கொண்டார். இந்தப் போரில் இராமன் தோற்கடிக்கப்பட்டார். இந்த இழப்பு இவரின் தந்தைக்கு தற்காலிகமாக சில ஆண்டுகள் திரிபுராவை விட்டு வெளியேற வேண்டிய கட்டாயம் ஏற்பட்டது.

1676 இல் கோவிந்தரின் மரணத்தைத் தொடர்ந்து, இராமன் அரியணை ஏறினார். இருப்பினும் இவர் விரைவில் தனது மருமகன் துவாரிகா தாக்கூரிடமிருந்து கிளர்ச்சியை எதிர்கொண்டார். பிந்தையவர் நரேந்திர மாணிக்கியா என்ற அரச பட்டத்தை ஏற்றுக்கொண்டார்.  மேலும், சரயிலைச் சேர்ந்த ஆப்கானிய நவாப் நசீர் முகம்மதுவின் உதவியுடன் ராமரை வீழ்த்தினார். பதவி நீக்கம் செய்யப்பட்ட மன்னர் வங்காளத்தின் முகலாய ஆளுநரான சயிஸ்ட கானிடம் உதவிக்காகச் சென்றார். கான் இவருக்கு ஆதரவாக தனது இராணுவத்தை அனுப்பி இவர் அரியணையை மீண்டும் கைப்பற்ற உதவினார். கான் நரேந்திரனை டாக்காவிற்கு சிறைபிடித்து அழைத்துச் சென்றார்.

ஒரு கட்டத்தில், இராமன் வடக்கே சில்ஹெட் நோக்கி ஊடுருவி நகர எல்லை வரை சென்றடைந்தார். திரிபுராவில், இவர் விரிவான உள்கட்டமைப்பு மேம்பாடு, பல குளங்கள் மற்றும் கோவில்களை எழுப்பினார். விஷ்ணுவின் நினைவாக ( வைணவத்துடனான தனிப்பட்ட உறவைப் பரிந்துரைக்கிறது)  அத்துடன் மின்னல் தாக்குதலால் முன்பு சேதமடைந்த திரிபுர சுந்தரி கோவிலை பழுதுபார்ப்பது போன்ற பணிகளையும் மேற்கொண்டார். இன்றைய திரிபுரா மற்றும் வங்காளதேசம் முழுவதும் அமைந்துள்ள பல கிராமங்கள் இவரது நினைவாக பெயரிடப்பட்டுள்ளன.
## இறப்பு
ராமர் 1685 இல் முதுமையில் இறந்தார். இவரின் மனைவி இரத்னாவதி இவரது இறுதிச் சடங்கில் உடன்கட்டை ஏறினார். இவருக்குப் பிறகு இவரின் மகன் இரண்டாம் இரத்தின மாணிக்கியா பதவிக்கு வந்தார்.

## குறிப்புகள்

## மேற்கோள்கள்

பகுப்பு:1685 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
சுற்றுச்சூழலுடன் இணைந்த வேளாண்மை

சுற்றுச்சூழலுடன் இணைந்த வேளாண்மை (**Agriculture in Concert with the Environment)** (**ACE**) என்பது பூச்சிக்கொல்லிகள், கரையக்கூடிய உரங்கள் ஆகியவற்றால் ஏற்படும் மாசுபாட்டின் தீங்கைக் குறைக்கும் ஆராய்ச்சி திட்டங்களுக்கு நிதியளிப்பதற்காக அமெரிக்க வேளாண் துறையின் பேணுதிற வேளாண்மை ஆராய்ச்சி,  கல்வித் துறையுடன் (SARE) ஒத்துழைப்புடன்  ஆளப்படும் ஒரு திட்டமாகும்.

## தோற்றம்
1991 ஆம் ஆண்டில் சுற்றுச்சூழல் பாதுகாப்பு முகமை(EPA)  குறைந்த உள்ளீட்டுப் பேணுதிற  வேளாண்மைத் திட்டத்தின் வழியாக அமெரிக்க வேளாண் துறையின் பேணுதிற வேளாண்மை ஆராய்ச்சி,  கல்வித் துறையுடன் (SARE)  கூட்டுசேர்ந்தது. திட்டத்திற்கு  1,000,000  டாலர் பாதீட்டை ஒதுக்கியது. எல்ஐஎஸ்ஏ திட்டம் ஒவ்வொரு ஆண்டும் சுற்றுச்சூழல் பாதுகாப்பு முகமை (EPA) டாலரிலிருந்து பெறப்பட்ட நிதியை டாலருக்கு டாலர்  சரிப்படுத்துவதாக உறுதியளித்தது.

## திட்டப்பணி
வேளாண் மாசுபாட்டைத் தடுப்பதற்கும் குறைப்பதற்கும் உதவும் வகையில் ஏ. சி. இ திட்டம் உருவாக்கப்பட்டது. இதை அடைய திட்டம் 3 முக்கிய இலக்குகளை உருவாக்கியது 

* வேளாண் நடைமுறைகளில் பூச்சிக்கொல்லிகள், உரங்களின் பயன்பாட்டைக் குறைத்தல்
* ஊட்டச்சத்து மேலாண்மை திட்டமிடல்,  குறைந்த தீங்குப் பூச்சிக்கொல்லிகள், உயிரியல் கட்டுப்பாடுகளின் பயன்பாட்டைச் செயல்படுத்த ஊக்குவித்தல்
* சுற்றுச்சூழல் உணர்திறன் கொண்ட பகுதிகளைப் பாதுகாத்தல்

## மேற்கோள்கள்

பகுப்பு:சூழலியல்
பகுப்பு:வேளாண்மை
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
சத்திர மாணிக்கியா

**சத்திர மாணிக்கியா** (Chhatra Manikya) (இ. 1667) 1661 முதல் 1667 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.

நட்சத்திர ராய் என்ற பெயரில் பிறந்த இவர் மகாராஜா கல்யாண் மாணிக்கியாவின் இளைய மகனாவார். 1658 இல் முகலாய இளவரசர் ஷா ஷுஜாவால் தொடுக்கப்பட்ட  போரில் இவரது தந்தையின் தோல்வியைத் தொடர்ந்து, இவர் முகலாய நீதிமன்றத்திற்கு பணயக்கைதியாக அனுப்பப்பட்டார். அங்கு இருந்தபோது, இவரது நடத்தை முகலாய பேரரசர் ஔரங்கசீப்பின் ஆதரவைப் பெற்றது. 

இவரது தந்தையின் மரணத்திகுப் பிறகு இவரது சகோதரர் கோவிந்த மாணிக்கியா பதவியேற்ற பிறகு, இவர் 1661 இல் அரியணைக்கு முயற்சித்தார். பேரரசரின் ஆதரவுடனும், வங்காளத்தின் முகலாய ஆளுநரின் இராணுவ ஆதரவுடனும், ஒரு தாக்குதல் தொடங்கப்பட்டது. முதல் தாக்குதலில் தலைநகர் உதய்ப்பூர் கைப்பற்றப்பட்டது. கோவிந்தா ராச்சியத்தை விட்டு வெளியேற வேண்டிய கட்டாயம் ஏற்பட்டது . பின்னர், இவர் சத்திர மாணிக்கியா என்ற பெயரில் அரியணை ஏறினார். 

ஆறு ஆண்டுகள் ஆட்சி செய்த பிறகு, இவரது சகோதரர் அண்டை நாடான அரக்கானின் ஆட்சியாளரின் உதவியைப் பயன்படுத்தி மீண்டும் அரியணையை கைப்பற்றினார். இந்த கட்டத்தில் சத்திரா கோவிந்தனால் கொல்லப்பட்டாரா அல்லது தாக்குதலுக்கு முன்பே இறந்துவிட்டாரா என்பது நிச்சயமற்றது. 

## சான்றுகள்

பகுப்பு:1667 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
தைதாரி பெகெரா

**தைதாரி பெகெரா** (*Daitari Behera*) இந்தியாவைச் சேர்ந்த ஓர் அரசியல்வாதுஇயாவார். 1938 ஆம் ஆண்டு சூலை மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் ஒடிசா சட்டமன்றத்தின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார்.

## வாழ்க்கைக் குறிப்பு
பெகெரா 1938 ஆம் ஆண்டு சூலை மாதம் முதல் தேதியன்று கஞ்சம் மாவட்டத்தில் பிறந்தார். 1974 ஆம் ஆண்டில் சத்ரபூர் தொகுதியில் போட்டியுயிட்டு ஒடிசா சட்டப் பேரவை உறுப்பினராகத் தேர்ந்தெடுக்கப்பட்டார். 1995 ஆம் ஆண்டிலும் இதே சத்ரபூர் தொகுதியிலிருந்து மீண்டும் ஒடிசா சட்டப் பேரவைக்குத் தேர்ந்தெடுக்கப்பட்டார்.

2020 ஆம் ஆண்டு சனவரி மாதம் 2 ஆம் தேதியன்று தைதாரி பெகெரா தனது 81 ஆம் வயதில் காலமானார்.

## மேற்கோள்கள்

பகுப்பு:1938 பிறப்புகள்
பகுப்பு:2020 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்
பகுப்பு:இந்திய அரசியல்வாதிகள்
கல்யாண் மாணிக்கியா

**கல்யாண் மாணிக்கியா** (*Kalyan Manikya*) (இ. 1660) 1626 முதல் 1660 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். முகலாயப் பேரரசின் ஆக்கிரமிப்பிற்குப் பிறகு ஆட்சி செய்த கல்யாண், முகலாயர்களுடன் தொடர்ச்சியான போரில் இருந்த போதிலும், ராச்சியத்தை மீட்டெடுக்க நிறைய பணிகளை செய்தார்.

## வரலாறு
கல்யாண் மாணிக்கிய வம்சத்தின் ஒரு கிளையில் பிறந்தவர். இவரின் தந்தை கச்சு ஃபா ககன் ஃபாவின் வழித்தோன்றல், அவர் மகா மாணிக்கியாவின் மகனாவார். 1618 ஆம் ஆண்டில் முகலாயர்கள் திரிபுராவைக் கைப்பற்றிய பிறகு, யசோதர் மாணிக்கியா, ராச்சியத்திலிருந்து வெளியேற்றப்படுவதற்கு முன்பு, கல்யாணுக்கு நெருங்கிய ஆண் உறவினர்கள் இல்லாததால், இவர் தனது வாரிசாக்கப்பட்டார். இப்பகுதியில் ஏற்பட்ட ஒரு கொடிய தொற்றுநோய்க்குப் பிறகு முகலாயர்கள் பின்வாங்கியதைத் தொடர்ந்து, திரிபுரி பிரபுக்கள் 1626 இல் கல்யாணை புதிய ஆட்சியாளராக நியமித்து, இவரது முந்தைய நியமனத்தை உறுதிப்படுத்தினர்.

இவரது ஆட்சியில், ராச்சியத்தில் ஒழுங்கை மீட்டெடுக்க விரிவாக பணியாற்றினார். நிர்வாகம் மறுசீரமைக்கப்பட்டது. மேலும், இராணுவத்தில் பல மாறுதல்கள் செய்யப்பட்டன. முன்பு இழந்த பிரதேசத்தை மீண்டும் கைப்பற்ற முடிந்தது. காளிக்கு கோவில் கட்டியதோடு, பிராமணர்களுக்கு நிலங்களை தானமாக அளித்து, மத விஷயங்களிலும் ஈடுபாடு கொண்டிருந்தார்.

## போர்கள்
தனது முன்னோடியைப் போலவே, கல்யாண் முகலாயர்களுக்கு திரை செலுத்த மறுத்துவிட்டார். இதன் விளைவாக ராச்சியத்திற்கு எதிராக மீண்டும் மீண்டும் தாக்குதல்கள் நடத்தப்பட்டன. ஆரம்பத்தில் இவர் அதை முறியடிக்க முடிந்தது. இருப்பினும், இவர் 1658 இல் இளவரசர் ஷா ஷுஜாவால் தோற்கடிக்கப்பட்டார். திரிபுரா பின்னர் முகலாய வருவாய் பட்டியலில் "சர்க்கார் உதய்ப்பூர்" என்ற பெயரில் சேர்க்கப்பட்டது. மேலும் கல்யாண் தனது மகன் நட்சத்ர ராயை (பின்னர் சத்ர மாணிக்யா என்று அழைக்கப்பட்டார்) ஷா ஷுஜாவின் நீதிமன்றத்தில் பிணைக் கைதியாகக் கொடுக்க வேண்டியிருந்தது.

## இறப்பு
1660 இல் இவரது மரணத்திற்குப் பிறகு, ஏற்கனவே போரினால் வலுவிழந்த திரிபுரா, கல்யாணின் மகன்களிடையே ஒரு சகோதர வாரிசு போராட்டத்திற்கு மேலும் உட்படுத்தப்பட்டது.

## சான்றுகள்

பகுப்பு:1660 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
உனசமாரனள்ளி

**உனசமாரனள்ளி** (*Hunasamaranahalli*) என்பது இந்தியாவின் கர்நாடக மாநிலத்தின், பெங்களூரு மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும்.

## மக்கள்தொகையியல்
2001 இந்திய மக்கள்  தொகை கணக்கெடுப்பின்படி, உனசமாரனள்ளியின் மக்கள் தொகை 7,384 ஆகும். இதில் ஆண்களின் விகிதம் 56% என்றும், பெண்களின் விகிதம் 44% என்றும் உள்ளது. அனசமாரனள்ளியின் சராசரி கல்வியறிவு விகிதம் 75% ஆகும், இது தேசிய சராசரியான 59.5% ஐ விட கூடுதல்: ஆண்களின் கல்வியறிவு விகிதம் 79%, பெண்களின் கல்வியறிவு விகிதம் 69% என்று உள்ளது. அனசமாரனள்ளியின் மக்கள் தொகையில் ஆறு வயதுக்குட்பட்டவர்கள் விகிதம் 13% ஆகும். 

## பொருளாதாரம்
ஸ்டார் ஏர் நிறுவனத்தின் தலைமை அலுவலகம் உனசமாரனள்ளியில் உள்ள சிந்து லாஜிஸ்டிக் பூங்காவில் உள்ளது. 

## மேற்கோள்கள்

பகுப்பு:பெங்களூர் ஊரக மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
சஞ்சய் போய்

**சஞ்சய் போய்**  (Sanjay Bhoi)  இந்தியாவின் ஒடிசா மாநிலத்தைச் சேர்ந்த  ஓர் அரசியல்வாதியாவார்.  2009 ஆம் ஆண்டு நடைபெற்ற பொதுத் தேர்தலில் இந்திய தேசிய காங்கிரசு கட்சியின் சார்பாகப் போட்டியிட்டு, ஒடிசாவின் பார்கர் மக்களவை தொகுதிக்கு நாடாளுமன்ற உறுப்பினராக  இருந்தார்.

## ஆரம்ப வாழ்க்கை மற்றும் கல்வி
சம்பல்பூரில் இருந்து தேர்ந்தெடுக்கப்பட்டு நான்கு முறை நாடாளுமன்ற உறுப்பினராக இருந்த கிருபாசிந்து போயின் மகனாக பராகரில் உள்ள பைக்மால் கிராமத்தில் சஞ்சய் பிறந்தார். ஒரு தகுதி வாய்ந்த தகவல் தொழில்நுட்ப வல்லுநரான இவர்  மைக்ரோசாஃப்ட் நிறுவனத்தின் சான்றளிக்கப்பட்ட தயாரிப்பு நிபுணராக அறியப்படுகிறார். சஞ்சய் தில்லி பல்கலைக்கழகத்தில் தனது கல்வியை முடித்துள்ளார். ஒரு பன்னாட்டு மென்பொருள் நிறுவனத்தில் திட்ட மேலாளராக ஆறு ஆண்டுகள் பணிபுரிந்த இவர், தந்தையின் மறைவுக்குப் பிறகு ஒரிசாவுக்குத் திரும்பினார். அடிமட்ட தலைவராக மாவட்டத்தில் பல சமூக சேவை திட்டங்களை ஏற்பாடு செய்துள்ளார். மேற்கு ஒரிசாவின் பின்தங்கிய பகுதியை முன்னிலைப்படுத்த கலாச்சார விழாக்களையும் ஏற்பாடு செய்கிறார். ஒரிசாவில் பட்டினி சாவுகளை தடுக்கும் பணியிலும் தீவிரமாக ஈடுபடுகிறார்.

## அரசியல் வாழ்க்கை
2009 ஆம் ஆண்டு மக்களவைத் தேர்தலில் பர்கார் தொகுதியில் போட்டியிடுவதற்காக  சஞ்சய் காங்கிரசு கட்சியால் தேர்ந்தெடுக்கப்பட்டார்.  தேர்தலில் தனக்கு அடுத்து இருந்த பாரதிய சனதா கட்சியின் ராதாராணி பாண்டாவை ஒரு லட்சம் வாக்குகள் வித்தியாசத்தில் தோற்கடித்தார். 2014 மக்களவை தேர்தலில் பார்கர் மக்களவை தொகுதியில் போட்டியிட்டு 3 ஆவது இடம் பிடித்தார்.

## மேலும் பார்க்கவும்
* பர்கர் (லோக்சபா தொகுதி)
* இந்திய தேசிய காங்கிரஸ்

## மேற்கோள்கள்

## புற இணைப்புகள்
* விரிவான விவரம்: இந்திய அரசு இணையதளத்தில் ஸ்ரீ சஞ்சய் போய்

பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய அரசியல்வாதிகள்
பகுப்பு:ஒடிசா நபர்கள்
நரேந்திர மாணிக்கியா

**நரேந்திர மாணிக்கியா** (*Narendra Manikya*) (இ. 1695) 1693 முதல் 1695 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார்.
## வாழ்க்கை
துவாரிகா தாக்கூர் என்ற பெயரில் பிறந்த இவர், திரிபுரி இளவரசர் துர்காவிற்கும் மகாராஜா கோவிந்த மாணிக்கியாவிற்கும் மகனாவார். இவரது தாத்தாவின் மரணத்தைத் தொடர்ந்து 1676 இல் இவரது மாமா ராம மாணிக்கியா பதவியேற்ற பிறகு, துவாரிகா தனக்காக அரியணையைக் கோர முயன்றார். சரைலின் ஆப்கானித்தான் தலைவரான முகம்மது நசீருடன் கூட்டுச் சேர்ந்து, துவாரிகா ராமரை வெளியேற்ற முடிந்தது. அரியணை ஏறியதும் நரேந்திர மாணிக்கியா என்ற ஆட்சிப் பெயரைப் வைத்துக் கொண்டார். இருப்பினும், இவரது மாமா, வங்காளத்தின் முகலாய ஆளுநரான சயிஸ்ட கானின் உதவியைப் பெற்று, நரேந்திரனின் கிளர்ச்சியை அடக்கி, அதிகாரத்தை மீட்டெடுத்தார்.

## போர்கள்
நரேந்திரன், கைது செய்யப்பட்ட பின்னர், முகலாயர்களால் டாக்காவிற்கு அழைத்துச் செல்லப்பட்டார். அங்கு இவர் இறுதியில் கானுடன் நட்பை வளர்த்துக் கொள்ள முடிந்தது. 1685 இல் ராமரின் மரணத்தைத் தொடர்ந்து, அவரது இளம் மகன் இரண்டாம் ரத்ன மாணிக்கியா அரியணையைப் பெற்றார். இருப்பினும், பிந்தையவர் சில்ஹெட்டைத் தாக்கிய பிறகு கானின் கோபத்தைப் பெற்றார். பின்னர் முகலாய கட்டுப்பாட்டில் இருந்தார். பதிலுக்கு, 1693 இல் கான் வெற்றிகரமாக திரிபுரா மீது படையெடுத்தார். தாக்குதலில் நரேந்திரன் உதவி செய்தார். இவரது உதவிக்காக, ஆளுநர் இவரது தோற்கடிக்கப்பட்ட உறவினரின் இடத்தில் பிந்தையவரை ஆட்சியாளராக நியமித்தார். பதிலுக்கு, திரிபுராவின் வழக்கமான கப்பத்திற்கு கூடுதலாக இரண்டு யானைகளை முகலாயர்களுக்கு வழங்க நரேந்திர ஒப்புக்கொண்டார். மேலும் ஒரு யானை தனியே கானுக்கு பிரத்தியேகமாக வழங்கப்பட்டது. நரேந்திரன் தனது சகோதரனை அன்புடன் நடத்தினான்.

இருப்பினும், இவரது ஆட்சி சிறிது காலமே இருந்தது. ரத்னாவின் கீழ் திவானாக இருந்த சம்பக் ரே கோவிந்த மாணிக்கியாவின் மருமகனும் ஆவார் புதிய ஆட்சியாளரால் பிடிபடுவதைத் தவிர்ப்பதற்காக டாக்காவிற்கு தப்பி ஓடினார். அங்கு, அவர், ரத்னாவின் தம்பி மற்றும் மிர் கான் என்ற திரிபுரி ஆளுநருடன் சேர்ந்து, நரேந்திரனுக்கு எதிராக இராணுவ ஆதரவை வழங்க சயிஸ்ட கானை ஊக்கப்படுத்தினார். அவர்கள் திரிபுராவிற்குள் ஒரு பெரிய படையெடுப்பை மேற்கொண்டனர். மேலும் சண்டிகர் போரில் நரேந்திரனை தோற்கடித்தனர். பிந்தையவர் பின்னர் கொல்லப்பட்டார். சுமார் மூன்று ஆண்டுகள் ஆட்சி செய்தார். அரியணை ரத்னாவுக்கு மீட்டெடுக்கப்பட்டது.

## சான்றுகள்

பகுப்பு:1695 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
வேளாண்மை உயிர்ப்பன்மை

வலது|thumb|மக்காச்சோளத்தின் இயல்பற்ற வகைகள் பயிர் பன்முகத்தன்மைக்கு எடுத்துக்காட்டுகளாகும், மேலும் புதிய வகைகளை இனப்பெருக்கம் செய்வதற்கான அடிப்படையாக இதைப் பயன்படுத்தலாம்.

**வேளாண்மை  உயிர்ப்பன்மை** (**Agricultural biodiversity)** என்பது வேளாண்மை தொடர்பான பொதுவான பல்லுயிர் பெருக்கத்தின் துணைக்குழு ஆகும். மரபணு, இனம், சுற்றுச்சூழல் மட்டங்களில் தாவரங்கள், நுண்ணுயிரிகளின் வகைகளையும் வேறுபாட்டையும் இது குறிக்கும். சுற்றுச்சூழல் கட்டமைப்புகள், செயல்பாடுகள், செயல்முறைகளை விளைச்சல் அமைப்புகளிலும் அதைச் சுற்றியுள்ளவற்றிலும் பேணி, உணவும் உணவு அல்லாத வேளாண் பொருட்களை வழங்குகின்றன. இது  உழவர்கள், கால்நடை வளர்ப்போர், மீனவர்கள் காட்டுவாசிகளால் ஆளப்படுகிறது வேளாண் பல்லுயிர்ப் பெருக்கம் நிலைத்தன்மை, தகவமைப்பு, ஏற்புதிறம் ஆகியவற்றை வழங்குகிறது. உலகெங்கிலும் உள்ள  ஊரகச் சமூகங்களின் வாழ்வாதார உத்திகளின் முதன்மைக் கூறாக உள்ளது. பேணுதிற உணவு அமைப்புகளுக்கும் உணவுகளுக்கும் வேளாண் பல்லுயிர்ப் பெருக்கம் மையமாக உள்ளது. வேளாண் பல்லுயிர்ப் பெருக்கம் உணவுப் பாதுகாப்பு, ஊட்டச்சத்து பாதுகாப்பு, வாழ்வாதாரப் பாதுகாப்புக்கு பங்களிக்க முடியும். மேலும் இது காலநிலை தழுவல்,  காலநிலைத் தணிப்புக்கு முதன்மையானது.

## மேற்கோள்கள்

## மேலும் காண்க
*வேளாண்சூழலியல்
*உயிரியற் பல்வகைமை

## வெளி இணைப்புகள்
*Adapting Agriculture to Climate Change
* Agricultural Research Service
*Commission on Genetic Resources for Food and Agriculture
*Convention on Biological Diversity (CBD)
*FAO Corporate Document Repository: What is agrobiodiversity?
*Facilitating Mechanism for the Implementation of the Global Plan of Action for the Conservation and Sustainable Utilization of Plant Genetic Resources for Food and Agriculture (GPA)
*European Cooperative Programme for Crop Genetic Resources Network
*Bioversity International - Scientific evidence, management practices and policy options to use and safeguard agricultural and tree biodiversity
*Crops for the Future (CFF)
*International Treaty on Plant Genetic Resources for Food and Agriculture
*European Crop Wild Relative Diversity Assessment and Conservation Forum
*DIVERSEEDS  - Networking on conservation and sustainable use of plant genetic resources in Europe and Asia
*COHAB Initiative: Cooperation on Health and Biodiversity - Information about health aspects of agricultural biodiversity
*Platform for Agrobiodiversity Research (PAR)
*Agricultural Biodiversity weblog
*European Learning Network on Functional AgroBiodiversity
*agroBIODIVERSITY, a cross-cutting research network of DIVERSITAS 
*The Web Portal for Indian Ocean Agriculture and Biodiversity
*Domestic Animal Diversity Information System
*Implementing the Global Plan of Action for Animal Genetic Resources

பகுப்பு:பயிர்கள்
பகுப்பு:Webarchive template wayback links
பகுப்பு:இயற்கை வேளாண்மை
பகுப்பு:வேளாண்மை முறைகள்
அனாதி சரண் தாசு

**அனாதி சரண் தாசு** (*Anadi Charan Das*) இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டு சனவரி மாதம் 04  ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த இவர் 1971, 1980 மற்றும் 1984 ஆம் ஆண்டுகளில் ஒடிசாவின் சாச்ப்பூர் தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். 1989 மற்றும் 1991 ஆம் ஆண்டுகளில் சனதா தளத்தின் உறுப்பினராக இவர் இருந்தார். ஆனால் சர்ச்சைக்குரிய சூழ்நிலையில் இந்திய தேசிய காங்கிரசில் மீண்டும் இணைந்தார். இவ்விணைப்பு 1993 ஆம் ஆண்டு சூலை மாதம் 28 அன்று நடந்த நம்பிக்கை வாக்கெடுப்பில் இராம் லக்கன் சிங் யாதவ் தலைமையிலான குழுவுடன்  நரசிம்மராவ் அரசாங்கத்தை காப்பாற்ற உதவியது.

அனாதி சரண் தாசு 2023 ஆம் ஆண்டு சூன்  மாதம் 16 ஆம் தேதியன்று காலமானார்.

## மேற்கோள்கள்

## புற இணைப்புகள்
* Official biographical sketch in Parliament of India website

பகுப்பு:1935 பிறப்புகள்
பகுப்பு:2023 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:ஒடிசா நபர்கள்